Andrij Sjevtsjenko

Andrij Mykolajovytsj Sjevtsjenko  (ukr. Андрій Миколайович Шевченко, født 29. september 1976) er en ukrainsk fotballtrener, tidligere fotballspiller og politiker
Sjevtsjenko spilte sist for den ukrainske klubben Dynamo Kyiv etter en overgang fra den engelske klubben Chelsea i august 2009. Han regnes for å ha vært en av Europas beste og mest målfarlige spisser og har scoret over 100 mål i Serie A for AC Milan. Han ble i 2004 kåret til årets spiller i Europa.


== Klubbfotball ==


=== Tidlig karriere ===
Sjevtsjenko begynte sin fotballkarriere i Dynamo Kyiv, hvor han var med på å vinne fem strake ligamesterskap i perioden 1994 til 1999. Sesongen 1998/99 ble han også toppscorer i Mesterligaen (Champions League) med 10 mål.


=== Milan ===
Senere samme år ble han kjøpt av AC Milan, hvor han ble en umiddelbar publikumsfavoritt, med 24 mål i debutsesongen.
Sesongen 2002/03, i det som ironisk nok var Sjevtsjenkos hittil svakeste sesong i Milan-trøya, var han med på å vinne Mesterligaen. Sesongen etter ble han toppscorer i Serie A med 24 mål, og vant sitt første, og hittil eneste ligamesterskap i Italia. Senere samme år ble han tildelt Gullballen som årets spiller i Europa.
Midtveis i 2004/05-sesongen, scoret Sjevtsjenko sitt ligamål nummer 100 for Milan. Sesongen endte likevel med skuffelse, da Milan kom på andreplass i Serie A, og tapte Mesterligafinalen på straffesparkkonkurranse mot Liverpool.


=== Chelsea ===
Ved overgangen til Chelsea satte Sjevtsjenko sin første rekord i engelsk fotball. Prisen på ukraineren var 34 millioner pund, eller 390 millioner norske kroner ved overgangen fra Milan. Etter at han kom til Chelsea har han blitt stemplet som et feilkjøp: to ligakamper før slutt har han scoret tre ligamål.


=== Retur til Milan ===
Den 23. august offentliggjorde Chelsea på sine hjemmesider at Sjevtsjenko returnerte til italiensk fotball og sin gamle klubb AC Milan.


=== Dynamo Kyiv ===
Den 28. august 2009 signerte Sjevtsjenko en toårskontrakt med sin tidligere klubb Dynamo Kyiv. Han scoret et mål på straffespark i sin første kamp for klubben mot FK Metalurh Donetsk. I oktober 2009 ble han erklært beste spiller i ukrainsk eliteserie.


== Landslagsspill ==
Sjevtsjenko scoret sitt første landslagsmål for Ukraina i en vennskapskamp mot Tyrkia mai 1996.
2005 var nok et ganske vellykket år for Sjevtsjenko, da han var med på å føre Ukraina til landets første VM-sluttspill som selvstendig nasjon.
Fredag 8. oktober 2010 spilte Sjevtsjenko sin 100. landskamp i en vennskapskamp mot Canada.


== Referanser ==


== Eksterne lenker ==
(en) Andriy Shevchenko – kategori av bilder, video eller lyd på Commons 
(en) Andriy Shevchenko – galleri av bilder, video eller lyd på Commons 
(en) Andrij Sjevtsjenko på Internet Movie Database 
(da) Andrij Sjevtsjenko på Filmdatabasen 
(en) Andrij Sjevtsjenko hos The Movie Database 
(en) Andrij Sjevtsjenko på Twitter 
Andrij Sjevtsjenko på Facebook 
(en) Andrij Sjevtsjenko på Instagram 
(de) Andrij Sjevtsjenko – Munzinger Sportsarchiv 
(en) Andrij Sjevtsjenko – FIFA 
(en) Andrij Sjevtsjenko – UEFA 
(fr) Andrij Sjevtsjenko – LÉquipe 
(en) Andrij Sjevtsjenko – Transfermarkt 
(en) Andrij Sjevtsjenko – Transfermarkt (manager) 
(en) Andrij Sjevtsjenko – national-football-teams.com 
(en) Andrij Sjevtsjenko – WorldFootball.net 
(en) Andrij Sjevtsjenko – Soccerbase.com 
(en) Andrij Sjevtsjenko – FootballDatabase.eu